GULF โชว์กำไร Q3/61 โตทะลุ 1.2 พันลบ. แย้มข่าวดี COD โรงไฟฟ้าต้นปี 62 กำลังผลิตรวม 500MW
GULF โชว์กำไร Q3/61 โตทะลุ 1.2 พันลบ. แย้มข่าวดี COD โรงไฟฟ้าต้นปี 62 กำลังผลิตรวม 500MW 
14 พ.ย. 2561

บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF รายงานผลการดำเนินงานประจำไตรมาส 3/61 สิ้นสุดวันที่ 30 ก.ย. 61 ดังนี้

โดยกลุ่มบริษัทฯ มีรายได้จากการขายและบริการเพิ่มขึ้น 10.9% จากไตรมาสก่อนหน้า และ 195.2% จากปีก่อน ตามลำดับ โดย ในช่วง 9 เดือนแรกมีรายได้เพิ่มขึ้น 506.9% จากปีก่อน  ทั้งนี้ เพราะมีการทยอยเปิดดำเนินการของโครงการโรงไฟฟ้าในกลุ่ม GMP จำนวน 3 โครงการในปี 2561 ได้แก่ GTS4, GNC ในไตรมาสที่ 1 และ GBL ในไตรมาสที่ 3 โดย ณ สิ้นไตรมาส 3/61 บริษัทฯ มีโครงการโรงไฟฟ้าในกลุ่ม GMP ที่เปิดดำเนินการแล้วทั้งสิ้น 7 โครงการ เทียบกับช่วงเดียวกัน ของปีก่อนที่มีเพียง 3 โครงการ
ด้านนายรัฐพล ชื่นสมจิตต์ รองกรรมการผู้จัดการใหญ่และประธานเจ้าหน้าที่บริหารด้านการพัฒนาองค์กร GULF เปิดเผยผ่านรายการ “ข่าวหุ้นเจาะตลาด” ออกอากาศทาง Facebook Live ข่าวหุ้นธุรกิจ และสถานีวิทยุกระจายเสียงกรมการขนส่งทหารบก (ขส.ทบ.) FM 102 MHz. ว่า ผลการดำเนินงานในช่วงไตรมาส 4/61 มีแนวโน้มเติบโตอย่างต่อเนื่อง หลังบริษัทได้ทำการจ่ายไฟฟ้าเข้าระบบเชิงพาณิชย์ (COD) โครงการโรงไฟฟ้า กัลฟ์ บีพี ไปแล้วในช่วงต้นเดือน พ.ย.ที่ผ่านมา กำลังการผลิต 126.8 เมกะวัตต์
ขณะเดียวกัน ในช่วงต้นปี 2562 บริษัทมีแผน COD โรงไฟฟ้าเพิ่มจำนวน 4 โครงการ กำลังการผลิตโครงการละ 125MW เริ่มตั้งแต่วันที่ 1 ม.ค.61, 1 มี.ค.61, 1 พ.ค.61, และวันที่ 1 ก.ค.61 กำลังการผลิตรวม 500MW
นอกจากนี้ บริษัทยังพร้อมลงทุนในโครงการใหม่ๆ ทั้งในประเทศและต่างประเทศ หากมีความเสี่ยงที่พอรับได้และมีผลตอบแทนสมเหตุสมผล